《妙空出示诸公诗卷次元韵》
宋代·李处权

已著芭蕉喻此身，木人花鸟岂知春。
他家定自无生灭，此物何尝有故新。
美玉不羞论瓦砾，明珠终解照泥尘。
相逢一笑空归去，无语堪酬彼上人。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。